**VIZSGADOLGOZATOK MEGTEKINTÉSE**

**2021**

Középiskolánkban a központi írásbeli vizsga kiértékelt feladatlapjait a vizsgázók vagy szüleik **2021. február 1-jén (hétfőn) 8-16 óra között tekinthetik meg** a középiskola **1/A,** illetve **4-es tantermében.**

A vizsgázók számára küldött VIZSGABEHÍVÓ A KÖZPONTI ÍRÁSBELI VIZSGÁRA c. dokumentumban megtalálhatják a megtekintés pontos helyszínét, és azt is, hogy az adott termet a középiskola melyik bejáratán keresztül kell megközelíteni.

**A belépéskor ellenőrizzük a testhőmérsékletet, és kötelező a maszk használata is!**

Kérjük, hogy **egy vizsgadolgozat megtekintésére egy személy** (a szülő vagy a tanuló) **érkezzen!**

 A megtekintéskor a vizsgázó a feladatlapokról kézzel írt vagy elektronikus másolatot (pl. saját telefonnal, digitális fényképezőgéppel) készíthet, fénymásolási lehetőséget – technikai eszköz hiányában - nem tudunk biztosítani

**A dolgozat értékelésével kapcsolatban 2021. február 2-án (kedden) 8-16 óráig írásban nyújthatják be észrevételeiket** -kizárólag a hivatalos javítási-értékelési útmutatótól eltérő értékelés esetén- a középiskola igazgatójának.

**A 2021. február 5-ei pótnapi vizsgadolgozatok megtekintése 2021. február 10-én lesz**, az észrevételek benyújtása a következő napon lehetséges.

Az észrevétel benyújtására nyitva álló határidő elmulasztása esetén egy napon belül lehet igazolási kérelmet benyújtani. Az igazolási kérelem benyújtási határideje jogvesztő. Ha az írásbeli vizsgakérdésekre adott megoldás értékelésére a vizsgázó észrevételt nyújt be, az iskola az észrevételt érdemben elbírálja. Az iskola a bírálat eredményét határozat formájában, megfelelő indokolással, az észrevétel benyújtását követő három munkanapon belül írásban közli az észrevételt tevővel.

Ha az észrevételt tevő az iskola határozatának kézhezvétele után is fenntartja korábbi észrevételét, ezt egy munkanapon belül írásban közli a vizsgát szervező iskolával. A határidő elmulasztása jogvesztő. Az iskola a fenntartott észrevételt az ügyre vonatkozó dokumentumokkal együtt egy munkanapon belül megküldi a Hivatalnak. A Hivatal a fenntartott észrevételt érdemben elbírálja. A bírálat eredményét határozat formájában, megfelelő indokolással, az észrevétel benyújtását követő nyolc munkanapon belül rövid úton (elektronikus úton) írásban közli az iskolával, valamint postai úton megküldi az iskolának és az észrevételt tevőnek.

Nagykáta, 2021. január 11.

Gyüre Pál

mb. intézményvezető